Komission asetus (EY) N:o 2328/2002, annettu 23 päivänä joulukuuta 2002, huutokauppojen avaamisesta viininvalmistuksesta peräisin olevan alkoholin käyttämiseksi bioetanolina Euroopan yhteisössä



Virallinen lehti nro L 349 , 24/12/2002 s. 0013 - 0016



Komission asetus (EY) N:o 2328/2002, annettu 23 päivänä joulukuuta 2002, huutokauppojen avaamisesta viininvalmistuksesta peräisin olevan alkoholin käyttämiseksi bioetanolina Euroopan yhteisössä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ottaa huomioon viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetun komission asetuksen (EY) N:o 1623/2000(3), sellaisena kuin se on viimeksi muutettuna asetuksella (EY) N:o 1795/2002(4), ja erityisesti sen 92 artiklan, sekä katsoo seuraavaa: (1) Asetuksessa (EY) N:o 1623/2000 vahvistetaan muun muassa interventioelinten hallussa olevien, asetuksen (EY) N:o 1493/1999 27, 28 ja 30 artiklassa tarkoitetuista tislauksista saatujen alkoholien varastojen myyntiä koskevat yksityiskohtaiset soveltamissäännöt. (2) Olisi avattava huutokauppa viininvalmistuksesta peräisin olevan alkoholin käyttämiseksi polttoainealalla yhteisössä, jotta yhteisön viininvalmistuksesta peräisin olevan alkoholin varastot pienenisivät ja toimitukset asetuksen (EY) N:o 1623/2000 92 artiklassa tarkoitetuille yrityksille varmistettaisiin tietyssä määrin. Jäsenvaltioiden varastoima viininvalmistuksesta peräisin oleva alkoholi muodostuu määristä, jotka on saatu viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(5), sellaisena kuin se on viimeksi muutettuna asetuksella (EY) N:o 1677/1999(6), 35, 36 ja 39 artiklassa ja asetuksen (EY) N:o 1493/1999 27, 28 ja 30 artiklassa tarkoitetuista tislauksista. (3) Alkoholin siirtämiselle vahvistettua määräaikaa on tarpeen tarkistaa myytävien määrien suuruuden vuoksi. (4) Maatalouden euromääräisestä valuuttajärjestelmästä 15 päivänä joulukuuta 98 annetun neuvoston asetuksen (EY) N:o 2799/1998(7) voimaantulosta lähtien myyntihinnat ja vakuudet on ilmoitettava ja maksut suoritettava euroina. (5) Alkoholin korvaamiseen liittyvien petosten riskin vuoksi vaikuttaa aiheelliselta tehostaa alkoholin lopullisen käyttötarkoituksen valvontaa siten, että interventioelimet voivat turvautua kansainvälisten valvontalaitosten apuun ja varmistaa myydyn alkoholin laadun ydinmagneettiseen resonanssiin perustuvilla määrityksillä. (6) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Järjestetään alkoholin huutokauppoja sen käyttämiseksi polttoainealalla yhteisössä. Huutokaupat koskevat kolmea erää, joiden numerot ovat 15/2002 EY, 16/2002 EY ja 17/2002 EY ja määrät 250000, 50011,98 ja 30000 hehtolitraa 100 tilavuusprosentin alkoholia. Alkoholi on peräisin asetuksen (ETY) N:o 822/87 35 artiklassa ja asetuksen (EY) N:o 1493/1999 27 ja 30 artiklassa tarkoitetuista tislauksista, ja se on Espanjan ja Italian interventioelinten hallussa. 2 artikla Tämän asetuksen liitteessä esitetään erät muodostavien sammioiden sijainti ja viitteet sekä kunkin sammion sisältämä alkoholimäärä, alkoholin alkoholipitoisuus ja ominaisuudet. Erät myönnetään kolmelle asetuksen (EY) N:o 1623/2000 92 artiklan mukaisesti hyväksytylle yritykselle. 3 artikla Toimivaltainen komission yksikkö, jolle kaikki tässä huutokaupassa toimitettavat tiedonannot lähetetään, on: Euroopan komissio Maatalouden pääosasto, yksikkö D-4 Rue de la Loi 200 B - 1049 Bruxelles/Brussel Faksi (32-2) 295 92 52 Sähköposti: agri-d4@cec.eu.int 4 artikla Huutokaupat pidetään asetuksen (EY) N:o 1623/2000 92, 93, 94, 95, 96, 98, 100 ja 101 artiklan sekä asetuksen (EY) N:o 2799/1998 2 artiklan mukaisesti. 5 artikla Alkoholin hinta huutokaupoissa on 19 euroa hehtolitralta 100 tilavuusprosentin alkoholia. 6 artikla Suoritusvakuus on 30 euroa hehtolitralta 100 tilavuusprosentin alkoholia. Jos tarjouskilpailun voittaneet yritykset eivät ole antaneet pysyvää vakuutta, niiden on ennen alkoholin siirtämistä ja viimeistään siirtomääräyksen antopäivänä asetettava interventioelimelle suoritusvakuus varmistamaan alkoholin käyttäminen bioetanolina polttoainealalla. 7 artikla Poiketen siitä, mitä asetuksen (EY) N:o 1623/2000 93 artiklan 6 kohdassa säädetään, alkoholi on siirrettävä kahdeksan kuukauden kuluessa tarjouskilpailun ratkaisua koskevan komission päätöksen tiedoksiantamisesta. 8 artikla Asetuksen (EY) N:o 1623/2000 92 artiklassa tarkoitetut hyväksytyt yritykset voivat 30 päivän kuluessa huutokauppailmoituksesta ottaa yhteyttä asianomaiseen interventioelimeen ja saada myyntiin saatetusta alkoholista näytteitä maksamalla niistä 10 euroa litralta. Kyseisen määräajan jälkeen näytteiden ottaminen on mahdollista asetuksen (EY) N:o 1623/2000 98 artiklan 2 ja 3 kohdan säännösten mukaisesti. Hyväksytyille yrityksille toimitettava enimmäismäärä on viisi litraa sammiota kohden. 9 artikla Niiden jäsenvaltioiden interventioelinten, joissa myytävä alkoholi on varastoituna, on tehtävä asianmukaiset tarkastukset varmistaakseen alkoholin laadun sen lopullisen käyttötarkoituksen yhteydessä. Tässä tarkoituksessa ne voivat: - soveltaa asetuksen (EY) N:o 1623/2000 102 artiklan säännöksiä soveltuvin osin - ottaa näytteitä varmistaakseen alkoholin laadun ydinmagneettiseen resonanssiin perustuvalla määrityksellä sen lopullisen käyttötarkoituksen yhteydessä. Kustannuksista vastaa yritys, jolle alkoholi on myyty. 10 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 2002. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 345, 29.12.2001, s. 10. (3) EYVL L 194, 31.7.2000, s. 45. (4) EYVL L 272, 10.10.2002, s. 15. (5) EYVL L 84, 27.3.1987, s. 1. (6) EYVL L 199, 30.7.1999, s. 8. (7) EYVL L 349, 24.12.1998, s. 1. LIITE VIININVALMISTUKSESTA PERÄISIN OLEVAN ALKOHOLIN HUUTOKAUPAT SEN KÄYTTÄMISEKSI BIOETANOLINA EUROOPAN YHTEISÖSSÄ 15/2002 EY, 16/2002 EY ja 17/2002 EY I Myytävän alkoholin varastointipaikka, määrä ja ominaisuudet >TAULUKON PAIKKA> II Espanjan interventioelimen osoite on: FEGA, Beneficencia 8, E-28004 Madrid (Puhelin: (34) 913 47 65 00; teleksi 23427 FEGA; faksi (34) 915 21 98 32). III Italian interventioelimen osoite on: AGEA, via Palestro 81, I-00185 Roma (Puhelin (39) 06 494 99 91; teleksi 62 00 64 / 62 06 17 / 62 03 31; faksi: (39) 06 445 39 40 / 445 46 93).